**P.O.D.** (скарачэнне ад **Payable on Death**) — амерыканскі хрысціянскі рок-гурт з горада Сан-Дыега, Каліфорнія. Неаднаразова намінаваная на прэмію Грэмі. Працуе ў стылях рэп-метал, ню-метал, альтэрнатыўны метал, хрысціянскі метал, дадаючы элементы рэгі.

Назва гурта — абрэвіятура ад «Payable On Death» («Выплата ў выпадку смерці»). «Payable on Death» — гэта банкаўскі тэрмін, але гурт метафарычна пераносіць яго на вобраз Ісуса Хрыста, які адкупіў грахі ўсяго чалавецтва. Альбомы P.O.D. былі прададзеныя ў агульнай складанасці ў колькасці больш за 13 мільёнаў копій па ўсім свеце.

Гісторыя гурта
--------------

Гурт выпусціў 4 незалежныя альбомы — *Snuff The Punk* у 1994, *Brown* у 1996, *Live* у 1997 і *The Warriors EP* у 1999 годзе. Яны былі запісаныя на лэйбле «Rescue Records», які належаў бацьку бубнача.

У 1999 годзе гурт падпісвае кантракт з Atlantic Records. У 1999 годзе гурт выпускае свой дэбютны альбом *The Fundamental Elements Of Southtown*. Прадзюсарам альбома стаў Говард Бэнсан (Howard Benson). Самымі яркімі хітамі сталі «Southtown» і «Rock The Party» («Off the Hook»). Другі ж стаў адным з самых папулярных клубных хітоў таго года.

У 2000 годзе P.O.D. трапілі ў спіс «Людзей Года» («People of the Year») часопіса «Rolling Stone», а іх альбом стаў плацінавым. Другім па ліку стаў альбом *Satellite*. Ён з’явіўся на свет вясной 2001 года. Першы сінгл з альбома, «Alive», з’явіўся, каб стаць адным з самых папулярных відэа года на MTV і MTV2. Папулярнасць відэа, гэтак жа як пазітыўнае пасланне песні, дапамаглі ёй заваяваць велізарную папулярнасць на радыё. Другі сінгл з альбома, *Youth of the Nation*, на які часткова паўплывалі школьныя перастрэлкі ў Santana High School, Columbine High School і Granite Hills High School. За тэкст да песні Соні Сандовал трапіў у «Залу славы рок-н-ролу» у пакой паэтаў, і яго васкавая фігурка знаходзіцца побач з Джымам Морысанам (The Doors) і Бобам Дыланам. На гэтым пераможнае шэсце альбома не было скончана. У 2003 годзе за кампазіцыю «Portrait», гурт атрымаў яшчэ адну ўзнагароду Best Metal Performance 2003. У выніку, альбом апынуўся нават больш удалым папярэдняга рэлізу і стаў тройчы плацінавым.

Песні P.O.D. можна пачуць у такіх фільмах як «Any Given Sunday», «Ready To Rumble», «Tomb Raider 2», «Адзіночка», «Ведзьма з Блэр 2: Кніга ценяў», «Grind», «Little Nicky» і другой частцы «Матрыцы» — «The Matrix: Reloaded», а таксама ў фільме «Here Comes The Boom» (Таўстун на рынгу). На песні «School of Hard Knocks» да «Little Nicky» і «Sleeping Awake» да «Матрыцы 2» былі зняты кліпы.

18 лютага 2003 года гурт пакідае гітарыст Маркус К’юрэл і стварае гурт The Accident Experiment, яго замяніў Джэйсан Трабі.

Наступны альбом P.O.D. выйшаў 4 лістапада 2003 года пад імем *Payable On Death*. У 2006 выходзіць іх чарговы альбом, які атрымлівае назву *Testify*. Такія песні як «Goodbye For Now», «On The Grind» хутка сталі хітамі і ўзначалілі вышэйшыя пазіцыі большасці сусветных чартаў.

У 2006-м у гурт вярнуўся іх стары гітарыст К’юрэл. Новы альбом — *When Angels & Serpents Dance* — выйшаў 8 красавіка 2008 года. Гэты альбом стаў больш лірычным. Таксама гурт запісаў песню «Booyaka 619» для рестлера Рэя Містэрыя.

16 красавіка 2012 выходзіць сінгл «Lost In Forever» з запланаванага альбома «Murdered Love». 10 ліпеня 2012 года, на месяц пазней запланаванай даты, гурт выпусціў абяцаны альбом. Прадзюсарам альбома стаў даволі вядомы Говард Бэнсан.

У кастрычніку 2013 года P.O.D. сумесна з Drowning Pool правялі турнэ па Расіі, Беларусі і Украіне. Сярод наведаных гарадоў былі Екацерынбург, Новасібірск, Омск, Красноярск, Санкт-Пецярбург, Мінск, Кіеў, Краснадар, Растоў-на-Доне, Воронеж і Масква

4 кастрычніка 2019 года выйшаў сумесны кліп расійскага рэпера Noize MC і Соні Сандавала Chasing the horizon.

Склад
-----

* Sonny (Пол Сандавал) — вакал, рэпер
* Marcos (Маркас К’юрэл) — гітара
* Traa (Марк Траа Дэніэлс) — бас-гітара
* Wuv (Ноа Бернарда Малодшы) — ударныя, акустычгная гітара

### Гастрольныя музыканты

* Ціп Пачэ (англ.: Tim Pacheco) — бэк-вакал, перкусія, клавішныя (2006 Warriors Tour 2)
* Луіс Кастыльй (англ.: Luis Castillo) — клавішныя, бэк-вакал, перкусія (2011 — цяпер)

### Былая удзельнікі гурта

* Гэйб Парціла (англ.: Gabe Portillo) — бас-гітара (1992—1994)
* Джейсан Трабі (англ.: Jason Truby) — гітара, бэк-вакал (2003—2006)

У студыі ці ў час выступаў у складзе гурта звычайна грае сесійны дыджэй, але месца асноўнага дыджэя ў гурце пакуль ні за кім не замацавана.

Дыскаграфія
-----------

* *Snuff the Punk* (1994)
* *Brown* (1996)
* *The Fundamental Elements of Southtown* (1999)
* *Satellite* (2001)
* *Payable on Death* (2003)
* *Testify* (2006)
* *Greatest Hits: The Atlantic Years* (2006)
* *When Angels &amp; Serpents Dance* (2008)
* *Murdered Love* (2012)
* *SoCal Sessions* (2014)
* *The Awakening* (2015)
* *Circles* (2018)

Зноскі
------

1. ↑  POD — трехкратные номинанты на Грэмми **(нявызн.)**. Праверана 24 верасня 2013.
2. ↑  Ровно через месяц в Минске выступят POD(недаступная спасылка)
3. ↑  Биография: P.O.D. **(нявызн.)**. Архівавана з першакрыніцы 30 верасня 2013.
4. ↑  Биография POD **(нявызн.)**. Архівавана з першакрыніцы 27 верасня 2013.
5. ↑  POD **(нявызн.)**. Архівавана з першакрыніцы 30 верасня 2013.
6. ↑  История POD **(нявызн.)**. Архівавана з першакрыніцы 27 верасня 2013.
7. ↑  - Ровно через месяц в Минске выступят POD **(нявызн.)**. Архівавана з першакрыніцы 28 верасня 2013. Праверана 24 верасня 2013.
8. ↑  POD **(нявызн.)**(недаступная спасылка). Архівавана з першакрыніцы 27 верасня 2013. Праверана 24 верасня 2013.
9. ↑  День рождения Маркоса **(нявызн.)**(недаступная спасылка). Архівавана з першакрыніцы 27 верасня 2013. Праверана 24 верасня 2013.
10. ↑  POD едут в тур по России **(нявызн.)**. Архівавана з першакрыніцы 27 верасня 2013.

Спасылкі
--------

* Афіцыйны сайт гурта

|  |  |
| --- | --- |
| ⚙️   У сацыяльных сетках | LiveJournal · Facebook · Myspace · Твітэр |
| Фота, відэа і аўдыё | Apple Music · Deezer · Deezer · Google Play Music · Instagram · Last.fm · SoundCloud · Spotify · Tidal · Яндэкс Музыка · YouTube |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Нарматыўны кантроль | GND: 10326582-X · ISNI: 0000 0001 1526 8024 · LCCN: no00002442 · NKC: xx0009195 · VIAF: 142127530 |